La Policia Local alça 15 actes per desobediència des de l'inici de l'alerta
27 de març de 2020

La Policia Local de l'Eliana continua amb la seua la labor diària de vigilància dels moviments de la població durant l'Estat d'Alarma. Durant els primers 13 dies de confinament ha registrat un total de 15 actes per desobediència a veïns i veïnes de la localitat. Els denunciats havien incomplit les mesures adoptades en el decret del Govern i, després de l'advertiment dels agents, fet cas omís de les seues recomanacions i indicacions.

Aquesta dada duplica als recollits durant la primera setmana de confinament, i és que, les conductes irresponsables no deixen de cessar amb el pas dels dies. Així, fins a 6 joves han sigut denunciats per beure alcohol en parcs de la localitat, altres 6 persones per practicar esport en la via pública, 2 persones per passejar juntes als seus gossos i una més per trobar-se als afores de la Biblioteca connectat al seu ordinador.

Tant la Policia Local com Protecció Civil continuen patrullant nit i dia el nucli urbà i les diferents urbanitzacions, informant, resolent dubtes a la població i recordant l'obligació de romandre a casa davant l'emergència sanitària greu que estem vivint i que necessita de la col·laboració de tots.

Des de l'àrea de Seguretat Ciutadana, l'edil Vicente Zamora, ha insistit hui en la necessitat de complir amb les mesures adoptades en el decret de l'Estat d'Alarma i evitar comportaments incívics que posen en risc innecessari la salut dels veïns i veïnes i afavoreixen la propagació d'aquest virus que està col·lapsant la sanitat pública. “A pesar que la majoria de la ciutadania compleix correctament amb la normativa, encara hi ha conductes imprudents que ens posen en risc a tots, aquesta pandèmia no és cap broma i s'està portant per davant milers de vides humanes”, ha conclòs.